Жаўнеры Сасноўскага імкліва пайшлі на штурм. Пры дапамозе загадзя падрыхтаваных інструментаў яны ў трох месцах падрубілі і праламалі агароджу. Пасля чаго ўварваліся на двор. Захопленыя знянацку людзі Агінскага панеслі страты. Куляй быў смяротна паранены мікулінскі шляхціц Васіль Калатырка (сканаў праз тры дні). Цяжкія раны атрымалі шляхціц Дзямід Мікіцін і рэйтар (кавалерыст) Ян Сакалоўскі.